cyanic-selkie/wikianc huggingface dataset:
হালদা নদী
প্রবাহ
thumb|চট্টগ্রামে হালদা নদী নদীটি পার্বত্য চট্টগ্রামের বাটনাতলী পাহাড় হতে উৎপন্ন হয়ে এটি ফটিকছড়ির মধ্য দিয়ে চট্টগ্রাম জেলায় প্রবেশ করেছে। এটি এর পর দক্ষিণ-পশ্চিমে ও পরে দক্ষিণে প্রবাহিত হয়ে ফটিকছড়ির বিবিরহাট, নাজিরহাট, সাত্তারঘাট, ও অন্যান্য অংশ, হাটহাজারী, রাউজান, এবং চট্টগ্রাম শহরের চান্দগাঁও-বাকলিয়ার মধ্য দিয়ে প্রবাহিত হয়েছে। এটি কালুরঘাটের নিকটে কর্ণফুলী নদীর সাথে মিলিত হয়েছে। এর মোট দৈর্ঘ্য ৮১ কিলোমিটার, যার মধ্যে ২৯ কিলোমিটার অংশ সারা বছর বড় নৌকা চলাচলের উপযোগী থাকে। এটি পৃথিবীর একমাত্র জোয়ার-ভাটার নদী যেখানে রুই জাতীয় মাছ ডিম ছাড়ে এবং নিষিক্ত ডিম সংগ্রহ করা হয়। হালদার সাথে বাংলাদেশ এর অন্যান্য নদী যেমন: পদ্মা নদী, মেঘনা নদী, যমুনা নদীর সংযোগ না থাকাতে রুই জাতীয় মাছের "জীনগত মজুদ" সম্পূর্ণ অবিকৃত রয়েছে। হালদা নদী কেবলমাত্র প্রাকৃতিক মৎস্য প্রজনন ঐতহ্য নয়, এটি ইউনেস্কোর শর্ত অনুযায়ী বিশ্ব প্রাকৃতিক ঐতিহ্যের ও যোগ্যতা রাখে।
উপনদী
হালদা নদীতে পতিত দুপাশের উপনদীগুলো প্রশস্ততার বিচারে সাধারণত নদীর পর্যায়ে পড়ে না। বেশিরভাগই ঝোড়া, ছড়া, খাল কিংবা ঝর্ণা জাতীয়। তবে মানিকছড়ি, ধুরুং এবং সর্তা যথেষ্ট প্রশস্ত। পূর্বদিক হতে যেসব খাল হালদার সাথে মিলিত হয়েছে তাদের উৎপত্তি পার্বত্য চট্টগ্রামের পাহাড়ে। পশ্চিম দিক হতে আসা খালগুলোর উৎপত্তি স্থল সীতাকুণ্ড পাহাড়। দুই পাহাড়ের মাঝখানে হালদা নদী প্রবাহিত হয়েছে উত্তর দিক হতে দক্ষিণ দিকে। পার্বত্য চট্টগ্রামের পাহাড় থেকে উৎপন্ন খালগুলো হচ্ছে মানিকছড়ি, ধুরুং, তেলপারই, সর্তা, কাগতিয়া এবং ডোমখালী খাল। সীতাকুন্ড পাহাড়ী রেঞ্জ হতে উৎপন্ন হওয়া খালগুলোর মাঝে আছে গজারিয়া,ফটিকছড়ি, হারুয়ালছড়ি, বারমাসিয়া, মন্দাকিনী, বোয়ালিয়া এবং পোড়া কপালী খাল।
মাছের ডিম ছাড়া
প্রতিবছর হালদা নদীতে একটি বিশেষ মূহুর্তে ও বিশেষ পরিবেশে রুই, কাতলা, মৃগেল, কালিবাউস ও কার্প জাতীয় মাতৃমাছ প্রচুর পরিমাণে ডিম ছাড়ে। ডিম ছাড়ার বিশেষ সময়কে "তিথি" বলা হয়ে থাকে। মা মাছেরা এপ্রিল থেকে জুন পর্যন্ত শুধু অমাবস্যা বা পূর্ণিমা তিথিতে অনুকূল পরিবেশে ডিম ছাড়ে। ডিম ছাড়ার এই বিশেষ সময়কে স্থানীয়রা "জো" বলে। এই জো এর বৈশিষ্ট্য হচ্ছে অমাবস্যা বা পূর্ণিমা হতে হবে, সেই সাথে প্রচণ্ড বজ্রপাতসহ বৃষ্টিপাত হতে হবে। এই বৃষ্টিপাত শুধু স্থানীয় ভাবে হলে হবে না, তা নদীর উজানেও হতে হবে। ফলে নদীতে পাহাড়ি ঢলের সৃষ্টি হয়। এতে পানি অত্যন্ত ঘোলা ও খরস্রোতা হয়ে ফেনাকারে প্রবাহিত হয়। জো এর সর্বশেষ বৈশিষ্ট্য হল নদীর জোয়ার-ভাটার জন্য অপেক্ষা করা। পূর্ণ জোয়ারের শেষে অথবা পূর্ণ ভাটার শেষে পানি যখন স্থির হয় তখনই কেবল মা মাছ ডিম ছাড়ে। মা মাছেরা ডিম ছাড়ার আগে পরীক্ষামূলক ভাবে অল্প ডিম ছাড়ে। ডিম ছাড়ার অনুকূল পরিবেশ না পেলে মা মাছ ডিম নিজের দেহের মধ্যে নষ্ট করে দেয়। ডিম সংগ্রহ করে জেলেরা বিভিন্ন বাণিজ্যিক হ্যাচারিতে উচ্চমূল্যে বিক্রি করেন।
হালদা নদীতে রুই জাতীয় মাছের ডিম ছাড়ার কারণ
হালদা নদী এবং নদীর পানির কিছু বৈশিষ্ট্যের জন্য এখানে মাছ ডিম ছাড়তে আসে যা বাংলাদেশের অন্যান্য নদী থেকে ভিন্নতর। এই বৈশিষ্ট্যগুলো ভৌতিক, রাসায়নিক ও জৈবিক। ভৌতিক কারণ গুলোর মধ্যে রয়েছে নদীর বাঁক, অনেকগুলো নিপাতিত পাহাড়ী ঝর্ণা বা ছড়া প্রতিটি পতিত ছড়ার উজানে এক বা একাধিক বিল, নদীর গভীরতা, কম তাপমাত্রা, তীব্র খরস্রোত এবং অতি ঘোলাত্ব। রাসায়নিক কারণগুলোর মধ্যে রয়েছে কম কন্ডাক্টিভিটি, সহনশীল দ্রবীভুত অক্সিজেন ইত্যাদি। জৈবিক কারণগুলো হচ্ছে বর্ষার সময় প্রথম বর্ষণের পর বিল থাকার কারণে এবং দুকুলের বিস্তীর্ণ অঞ্চল প্লাবিত হয়ে নদীর পানিতে প্রচুর জৈব উপাদানের মিশ্রণের ফলে পর্যাপ্ত খাদ্যের প্রাচুর্য থাকে যা প্রজনন পূর্ব গোনাডের পরিপক্কতায় সাহায্য করে। অনেকগুলো পাহাড়ী ঝর্ণা বিধৌত পানিতে প্রচুর ম্যাক্রো ও মাইক্রো পুষ্টি উপাদান থাকার ফলে নদীতে পর্যাপ্ত খাদ্যাণুর সৃষ্টি হয়, এই সব বৈশিষ্ট্যগুলোর কারণে হালদা নদীতে অনুকূল পরিবেশ সৃষ্টির মাধ্যমে রুই জাতীয় মাছকে বর্ষাকালে ডিম ছাড়তে উদ্বুদ্ধ করে যা বাংলাদেশের অন্যান্য নদী থেকে আলাদা। হালদা নদীর বাঁকগুলোকে "অক্সবো" বাঁক বলে। এদের প্রধান বৈশিষ্ট্য হল পানির প্রচণ্ড ঘূর্ণন যার ফলে গভীর স্থানের সৃষ্টি হয়। স্থানীয় ভাবে গভীর স্থানগুলোকে "কুম" বা "কুয়া" বলা হয়। উজান হতে আসা বিভিন্ন পুষ্টি ও অন্যান্য পদার্থ কুমের মধ্যে এসে জমা হয়। ফলে পানি অতি ঘোলা হয়। মা মাছেরা কুমের মধ্যে আশ্রয় নেয় এবং ডিম ছাড়ে।
শর্মিলী (১৯৭১-এর চলচ্চিত্র)
শর্মিলী (शर्मीली) হচ্ছে ১৯৭১ সালে মুক্তিপ্রাপ্ত একটি হিন্দি চলচ্চিত্র। সমির গঙ্গোপাধ্যায়ের পরিচালনা এবং সুবোধ মুখোপাধ্যায়ের প্রযোজনায় চলচ্চিত্রটির নায়ক-নায়িকা ছিলেন শশী কাপুর এবং রাখী; রাখী দ্বৈত চরিত্রে অভিনয় করেছিলেন।
গানের তালিকা
শচীন দেব বর্মণের সুর করা গানগুলো তুমুল জনপ্রিয়তা পেয়েছিলো; কিশোর কুমারের গাওয়া 'ও মেরি শর্মিলী' এবং 'খিলতে হ্যায় গুল ইয়াহাঁ' গানদুটি ছিলো সবচেয়ে জনপ্রিয়।
পাথরিঘাট
পাথরিঘাট (পূর্বে পথরুঘাট), আসামের দরং জেলার অন্তর্গত একটি পৌরসভা। এই স্থান মঙ্গলদৈ শহর থেকে প্রায় ১৬ কিলোমিটার পশ্চিমে অবস্থিত। ১৮৯৪ সালে হওয়া ঐতিহাসিক কৃষক বিদ্রোহ "পথরুঘাটের যুদ্ধ"র জন্য এই স্থান বিখ্যাত। ১৮৯৪ সালের ২৮ জানুয়ারিতে বর্ধিত করের বিরুদ্ধে প্রতিবাদ করা প্রায় ১৪০ জন কৃষক পুলিশের নির্বিচার গুলিতে নিহত হয়েছিল। বহু লোক আহতও হয়েছিল। সেইজন্য পাথরিঘাটকে আসামের জালিয়নবালাবাগ বলে আখ্যা দেওয়া হয়। ২০০০ সাল থেকে প্রতিবছর ২৯ জানুয়ারিতে সেনাবাহিনী এই স্থানে সম্মান প্রদর্শন করে আসছেন এবং ১৪০ জন মৃতের স্মৃতিতে শহীদ স্তম্ভ স্থাপন করেছেন।
উল্লাপাড়া সদর ইউনিয়ন
উল্লাপাড়া সদর ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ৩৬.৯৭ বর্গকিমি (১৪.২৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৪০৭ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৯টি।
এ কে খান এন্ড কোম্পানি
এ কে খান এন্ড কোম্পানি লিমিটেড হচ্ছে বাংলাদেশের একটি মূখ্য পিণ্ডীভূত ব্যবসায় কোম্পানি, যার সদর দপ্তর চট্টগ্রামে অবস্থিত। ১৯৪৫ সালে দ্বিতীয় বিশ্বযুদ্ধকালীন সময়ে আবুল কাসেম খান এটি প্রতিষ্ঠা করেন।  সালাউদ্দিন কাশেম খান এই কোম্পানির ব্যবস্থাপনা পরিচালক ও সিইও।
প্রকল্প
ভারতীয় সিয়েট টায়ার কোম্পানির সঙ্গে যৌথ উদ্যোগে বাংলাদেশে সিয়েটের কারখানা স্থাপন করেছে এ কে খান এন্ড কোম্পানি। কোম্পানিটি বেসরকারি উদ্যোগে নরসিংদী জেলায় একটি অর্থনৈতিক অঞ্চল স্থাপন করছে।
ব্যবসা প্রতিষ্ঠান
এ কে খান এন্ড কোম্পানি লিমিটেড বর্তমানে নিম্নলিখিত ব্যবসা প্রতিষ্ঠানসমূহ পরিচালনা করছে:
উপাদান বিজ্ঞান
উপাদান বিজ্ঞান (Materials science) বা উপাদান প্রকৌশল (Materials engineering) একটি আন্তঃশাস্ত্রীয় ক্ষেত্র যাতে বিভিন্ন উপকরণ, সামগ্রী বা উপাদানের ধর্ম এবং বিজ্ঞান ও প্রকৌশলের বিভিন্ন ক্ষেত্রে তাদের ব্যবহার নিয়ে আলোচনা করা হয়। এই বিজ্ঞান উপাদানের গঠন এবং তাদের ধর্মের মধ্যে সম্পর্ক অনুসন্ধান করে থাকে। ফলিত পদার্থবিজ্ঞান এবং রসায়নের মত বিশুদ্ধ জ্ঞানের প্রয়োগের পাশাপাশি এই ক্ষেত্রে রাসায়নিক, যন্ত্র, পুর এবং তড়িৎ প্রকৌশলের বিভিন্ন তত্ত্বের প্রয়োগও পরিলক্ষিত হয়। ন্যানোবিজ্ঞান এবং ন্যানোপ্রযুক্তির বিকাশের কারণে বিভিন্ন বিশ্ববিদ্যালয়ে উপাদান বিজ্ঞান গুরুত্বের সাথে পড়ানো হচ্ছে।
মহেন্দ্রনাথ রায়
মহেন্দ্রনাথ রায় (Mahendranath Roy) (? - ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। বিপ্লবী দলে তার সক্রিয় ভূমিকা ছিলো। মেছুয়াবাজার বোমার মামলায় গ্রেপ্তার হয়ে বিচারে কয়েক বছরের সশ্রম কারাদণ্ড হয়, কিন্তু আপিলে ছাড়া পান। ১৯৩০ সালে আবার ধরা পড়েন এবং রাজস্থানের দেউলি বন্দী-শিবিরে পাঠানো হয়। এখানে নির্যাতনে অসুস্থ হয়ে মারা যান। থাম্ব|মহেন্দ্রনাথ রায়
মেছুয়াবাজার বোমা মামলা
মেছুয়াবাজার বোমার মামলার ঘটনা ঘটে ১৯১৯ সালের ডিসেম্বর মাসে। এই মামলায় নিরঞ্জন সেনগুপ্ত, সতীশচন্দ্র পাকড়াশী, রমেশচন্দ্র বিশ্বাস, সুধাংশু দাসগুপ্ত, নিশাকান্ত রায়চৌধুরী, সুধীর কুমার আইল, দেবপ্রিয় চট্টোপাধ্যায়, শচীন্দ্রলাল করগুপ্ত, মুকুল রঞ্জন সেন, সুধাংশু মজুমদার, বিহারীলাল বিশ্বাস, মহেন্দ্রনাথ রায়, তারাপদ গুপ্ত, সত্যব্রত সেন, রবীন্দ্রনাথ বসু ও সুবোধ চক্রবর্তী সাত বৎসর ও পাঁচ বছর কারাদণ্ডে দণ্ডিত হন। মুকুল সেন, শচীন্দ্রলাল করগুপ্ত, জগদীশ চট্টোপাধ্যায়, নির্মল দাস মুক্তি পান এবং এঁরা সকলেই তরুণ বিপ্লবী দলের সদস্য ছিলেন।
অণিমা হোড়
অণিমা হোড় (জন্ম:? - মৃত্যু: ১৪ এপ্রিল ১৯৮৪) একজন ব্রিটিশবিরোধী স্বাধীনতা সংগ্রামী, শ্রমিকনেত্রী এবং সমাজকর্মী।
অণিমা হোড়ের পিতা বগুড়া জেলার স্বাধীনতা সংগ্রামী যোগেন্দ্রনাথ সরকার ছিলেন গুপ্ত বিপ্লবী দলের সক্রিয় সদস্য। অণিমা তার বাল্যকাল থেকেই বিপ্লবীদের গোপন খবর আদানপ্রদান করতেন। তিনি তার স্বামী স্বাধীনতা সংগ্রামী বিজয়কুমার হোড়ের প্রভাবে রাজনীতিতে যোগ দিয়ে ভারতের স্বাধীনতা আন্দোলনে সক্রিয় ভূমিকা গ্রহণ করেন।
অণিমা হোড় ১৯৫৭ সালের উত্তরবঙ্গের বর্তমান আলিপুরদুয়ার জেলার কালচিনি বিধানসভা কেন্দ্র থেকে বিধায়ক নির্বাচিত হন। তিনি চা-বাগান শ্রমিকদের দুর্দশার বিষয় বিধানসভায় তুলে ধরেন এবং নারী শ্রমিকদের সমান মজুরির দাবিতে জোরাল বক্তব্য রাখেন। তিনি শাসকদল কংগ্রেসের সদস্য হয়েও কয়েকটি বিষয়ে সরকারের কঠোর সমালোচনা করেন। তিনি পশ্চিমবঙ্গে দুর্নীতির বিষয়ে তদন্ত কমিটি গঠনের দাবিও বিধানসভায় রাখেন। তিনি উদ্বাস্তুদের পুনর্বাসনের দাবিতে সরকারের উপর চাপ সৃষ্টি করেন। তারই প্রচেষ্টায় সরকার পাটের নিম্নতম দাম বেঁধে দেওয়ার প্রস্তাব গ্রহণ করেন। তিনি বেরুবাড়ী পাকিস্তানকে হস্তান্তরের বিষয়ে কেন্দ্রীয় সরকারের সমালোচনা করেন। বাংলার একমাত্র প্রতিনিধি হিসাবে তিনি 'দেরাদুনে অল ইন্ডিয়া কমিউনিটি ডেভেলপমেন্ট স্কিম'-এর কর্মশালায় যোগ দেন।
তিনি পরে জনতা দলে যোগ দিয়েছিলেন। তিনি উত্তরবঙ্গের 'জোন অফ আর্ক' নামে পরিচিত ছিলেন।
পুষ্পিতা পপি
পুষ্পিতা পপি হচ্ছেন একজন বাংলাদেশী মডেল ও অভিনেত্রী। ২০১৪ সালে মনতাজুর রহমান আকবর পরিচালিত আগে যদি জানতাম তুই হবি পর চলচ্চিত্রে অভিনয়ের মাধ্যমে তার চলচ্চিত্র শিল্পে অভিষেক ঘটে।
প্রারম্ভিক জীবন
পুষ্পিতা পপি চাঁদপুরের পশ্চিম হাটিলা ইউনিয়নের নিশ্চিন্তপুর গ্রামে জন্মগ্রহণ করেন। তার বাবা নুরুল হক, হচ্ছেন সুহিলপুর ফাজিল মাদ্রাসার একজন শিক্ষক। তার শৈশবকাল কেটেছে নানার বাড়িতে, সেখানে সুহিলপুর উচ্চ বিদ্যালয় থেকে উচ্চমাধ্যমিক উত্তীর্ণ হন তিনি। দুই ভাই ও তিন বোনের মধ্যে তিনি সবার বড়।
কর্মজীবন
পুষ্পিতা পপি ২০১৪ সালে মনতাজুর রহমান আকবর পরিচালিত আগে যদি জানতাম তুই হবি পর চলচ্চিত্রে অভিনয়ের মাধ্যমে চলচ্চিত্র শিল্পে তার অভিষেক ঘটে। যদিও তার অভিনীত প্রথম চলচ্চিত্র একই পরিচালকের তোমাকে ভালোবেসে আমি দিওয়ানা, যা এখনো নির্মাণাধীন। পরবর্তীতে তিনি আরো একাধিক চলচ্চিত্রে অভিনয় করেন।
বারী সিদ্দিকী
বারী সিদ্দিকী (১৫ নভেম্বর ১৯৫৪ - ২৪ নভেম্বর ২০১৭) বাংলাদেশের একজন খ্যাতিমান সংগীত শিল্পী, গীতিকার ও বংশী বাদক। তিনি মূলত গ্রামীণ লোকসংগীত ও আধ্যাত্মিক ধারার গান করে থাকেন। তিনি তার গাওয়া ‘শুয়া চান পাখি, ‘আমার গায়ে যত দুঃখ সয়’, ‘সাড়ে তিন হাত কবর’, ‘পুবালি বাতাসে’, ‘তুমি থাকো কারাগারে’, ‘রজনী’, ‘আমার গায়ে যত দুঃখ সয়’, ‘ওগো ভাবিজান নাউ বাওয়া’, ‘মানুষ ধরো মানুষ ভজো প্রভৃতি গানের জন্য সবচেয়ে বেশি পরিচিত।
প্রথম জীবন
বারী সিদ্দিকী ১৯৫৪ সালের ১৫ নভেম্বর বাংলাদেশের নেত্রকোণা জেলায় এক সঙ্গীতজ্ঞ পরিবারে জন্মগ্রহণ করেন। শৈশবে পরিবারের কাছে গান শেখায় হাতেখড়ি হয়। মাত্র ১২ বছর বয়সেই নেত্রকোণার শিল্পী ওস্তাদ গোপাল দত্তের অধীনে তার আনুষ্ঠানিক প্রশিক্ষণ শুরু হয়। তিনি ওস্তাদ আমিনুর রহমান, দবির খান, পান্নালাল ঘোষ সহ অসংখ্য গুণীশিল্পীর সরাসরি সান্নিধ্য লাভ করেন। ওস্তাদ আমিনুর রহমান একটি কনসার্টের সময় বারি সিদ্দিকীকে অবলোকন করেন এবং তাকে প্রশিক্ষণের প্রস্তাব দেন। পরবর্তী ছয় বছর ধরে তিনি ওস্তাদ আমিনুর রহমানের অধীনে প্রশিক্ষণ নেন। সত্তরের দশকে জেলা শিল্পকলা একাডেমির সাথে যুক্ত হন। ওস্তাদ গোপাল দত্তের পরামর্শে ক্লাসিক্যাল মিউজিক এর উপর পড়াশোনা শুরু করেন। পরবর্তী সময়ে বাঁশির প্রতি আগ্রহী হয়ে ওঠেন ও বাঁশির ওপর উচ্চাঙ্গসঙ্গীতে প্রশিক্ষণ নেন। নব্বইয়ের দশকে ভারতের পুনে গিয়ে পণ্ডিত ভিজি কার্নাডের কাছে তালিম নেন। দেশে ফিরে এসে লোকগীতির সাথে ক্লাসিক মিউজিকের সম্মিলনে গান গাওয়া শুরু করেন।
সঙ্গীতজীবন
তিনি গোপাল দত্ত এবং ওস্তাদ আমিনুর রহমান থেকে লোক এবং শাস্ত্রীয় সঙ্গীতে পাঠ নিয়েছেন। মূলত বংশী বাদক বারী সিদ্দিকী কথাসাহিত্যিক ও চিত্রনির্মাতা হুমায়ূন আহমেদের প্রেরণায় নব্বইয়ের দশকে সঙ্গীত জগতে প্রবেশ করেন এবং অল্পদিনেই বিরহ-বিচ্ছেদের মর্মভেদী গানের মধ্য দিয়ে সাধারণ মানুষের হৃদয়ে স্থায়ী আসন করে নেন। দৈনিক আমার দেশ সংবাদপত্রকে দেয়া এক সাক্ষাৎকারে সিদ্দিকী বলেন, "হুমায়ূন আহমেদ আমার গাওয়ার পেছনে যথেষ্ট উৎসাহ দিয়েছিলেন। মূলত তার সাহস নিয়েই সামনে এগিয়ে যাওয়ার প্রয়াস পেয়েছি।"
১৯৯৯ খ্রিষ্টাব্দে  জেনেভায় অনুষ্ঠিত বিশ্ব বাঁশি সম্মেলনে ভারতীয় উপমহাদেশ থেকে একমাত্র প্রতিনিধি হিসেবে তিনি অংশগ্রহণ করেন।
মেন্ডেলেভিয়াম
থাম্ব|মেন্ডেলেভিয়াম মেন্ডেলেভিয়াম (ইংরেজি: Mendelevium) পর্যায় সারণীর ১০১তম মৌলিক পদার্থ। মেন্ডেলেভিয়াম এর আণবিক সংকেত Md।
বারী সিদ্দিকী
চলচ্চিত্র ও নাটক
বারী সিদ্দিকী বেশ কয়েকটি চলচ্চিত্রের গানে কণ্ঠ দিয়েছেন ও গানের কথা লিখেছেন।
২০১৩ খ্রিষ্টাব্দে সিদ্দিকী ফেরারী অমিতের রচনা ও পরিচালনায় পাগলা ঘোড়া নাটকে প্রথমবারের মত অভিনয় করেন।
ব্যক্তিগত জীবন
তার পূর্ণ নাম আবদুল বারী সিদ্দিকী। বারী সিদ্দিকী বিবাহিত, এক কন্যা ও দুই ছেলের বাবা।
মৃত্যু
২০১৭ সালের ১৭ নভেম্বর রাতে হৃদরোগে আক্রান্ত হলে তাকে ঢাকায় স্কয়ার হাসপাতালে ভর্তি করানো হয়। তার শারীরিক অবস্থার উন্নতি না হওয়ায় তাকে যেখানে নিবিড় পর্যবেক্ষণে রাখা হয়। ২৪ নভেম্বর তিনি চিকিৎসাধীন অবস্থায় সেখানে মৃত্যুবরণ করেন।
নূর আফরোজ আলী
নূর আফরোজ আলী (জন্ম: ১০ ডিসেম্বর ১৯৫৩) বাংলাদেশের বাগেরহাট জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
প্রাথমিক জীবন
নূর আফরোজ আলী ১০ ডিসেম্বর ১৯৫৩ সালে বাগেরহাট জেলার ফকিরহাটের আটকা গ্রামে জন্মগ্রহণ করেন। তার স্বামী শেখ আলী আহম্মেদ।
রাজনৈতিক জীবন
নূর আফরোজ আলী খুলনা মহিলা লীগ সভানেত্রী। তিনি নবম জাতীয় সংসদের মহিলা আসন ১৪ থেকে মনোনীত সংসদ সদস্য ছিলেন।
ফিলিপ অ্যাবট
ফিলিপ অ্যাবট (Philip Abbott) (মার্চ ২১, ১৯২৩ - ফেব্রুয়ারি ২৩, ১৯৯৮) একজন আমেরিকান চলচ্চিত্র ও টেলিভিশন অভিনেতা।
প্রাথমিক জীবন
মিরাকেল অব দি হোয়াইট স্ট্যালিয়ন্স (১৯৬৩)সহ পঞ্চাশ ও ষাটের দশকে বেশ কয়েকটি চলচিত্রে ফিলিপ সহকারী অভিনেতা হিসেবে অভিনয় করেন। তিনি ১৯৫২ থেকে ১৯৯৫ সাল পযর্ন্ত প্রায় একশতাধিক বিভিন্ন টেলিভিশন সিরিজে  অতিথি শিল্পী হিসেবে উপস্থিত থাকেন। তিনি দি এফ বি আই (১৯৬৫), জেনারেল হসপিটাল (১৯৬৩), সু্ইট বার্ড অব ইয়ুথ (১৯৬২)সহ বেশ কয়েকটি জনপ্রিয় টেলিভিশন সিরিজের পরিচালক ছিলেন।
মৃত্যু
১৯৯৮ সালে ক্যান্সারে আক্রান্ত হয়ে ফিলিপ পরলোক গমন করেন।
বেহারিলাল করণ
বেহারিলাল করণ (Bihari Lal Karan) (১৯২০ - ৩০ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। ভারত ছাড় আন্দোলনে নন্দীগ্রামে পুলিসের গুলিতে আহত হন এবং ঐদিনই মারা যান। উক্ত আন্দোলনে থানা দখল করতে গিয়ে গুলিতে মোট পাঁচজন শহীদ হন।
জন্ম শিক্ষাজীবন
বেহারিলাল করণের জন্ম মেদিনীপুরের জেলার নন্দীগ্রাম থানার আমড়াতলায়।
হিন্দু ধর্মোপাসনা
থাম্ব|275px|[[দুর্গাপূজা|দুর্গাপূজার সময় ভক্তরা নবমী পূজা দিচ্ছেন]]
হিন্দু ধর্মোপাসনা হল ধর্মীয় ভক্তি যা সাধারণত এক বা একাধিক হিন্দু দেবতার প্রতি নির্দেশিত হয়। ভক্তি বা ভক্তিমূলক প্রেমের অনুভূতি সাধারণত আহ্বান করা হয়।
ভূগোল ও ভাষার উপর নির্ভর করে ধর্মোপাসনা বিভিন্ন রূপ নেয়। ধর্মোপাসনা কোন নির্দিষ্ট স্থানের মধ্যে সীমাবদ্ধ নয়, এবং এটি প্রায়ই ব্যক্তিগত প্রতিফলন, সঙ্গীত, নৃত্য ও কবিতাকে অন্তর্ভুক্ত করবে। হিন্দুরা সাধারণত মন্দিরে বা গৃহে ধর্মোপাসনা করে থাকে কিছু নির্দিষ্ট লক্ষ্য অর্জনের জন্য বা শরীর, মন ও আত্মাকে একীভূত করতে। উদ্দেশ্য হল শুদ্ধ জীবন যাপন করা যাতে অভিনয়কারীকে উচ্চতর সত্ত্বাতে পুনর্জন্মে সাহায্য করা যায়।
সাকার
প্রতীক শব্দের অর্থ চিহ্ন বা আকার। মূলত এ ধারণের উপাসনা বিভিন্ন দেবদেবীর প্রতিমাকে উদ্দেশ্যে করে করা হয়। প্রতীক উপাসনা সগুণ উপাসনা বা ভক্তিযোগ সাথে সম্পর্ক যুক্ত। সগুণ রূপে ঈশ্বর সাকার রূপে অবস্থান করে।
নিরাকার
নিরাকার শব্দের অর্থ যার কোনো আকার নেই। সাধারণ এ ধারণের উপাসনা ধ্যান সাধনার মাধ্যমে করা হয়। জ্ঞানযোগ নিরাকার উপাসনার একটি অংশ। এ উপাসনা ঈশ্বরের কোনো সাকার রূপকে উদ্দেশ্য করে করা হয় না। নিরাকার রূপে ঈশ্বর অদৃশ্য অবস্থায় অবস্থান করে। তাকে উপলব্ধি করে তার উপাসনা করা হয়।
হিন্দুধর্মাবলম্বী কেউ নিরাকার কেউবা সাকার উপাসনার মাধ্যমে ঈশ্বরের পূজা বা আরাধনা করেন। এ সম্পর্কে ভগবান শ্রীকৃষ্ণ শ্রীমদ্ভগবদ্গীতায় উল্লেখ করেছেন:
"“যে যথা মাং প্রপদ্যন্তে তাংস্তথৈব ভজাম্যহম্। মম বর্ত্মানুবর্তন্তে মনুষ্যাঃ পার্থ সর্বশঃ।।”" "অনুবাদ: যারা যেভাবে আমার ভজনা করে, তাদের সেভাবেই আমি কৃপা করে থাকি। মনুষ্যগণ সর্বতোভাবে আমার পথ অনুসরণ করে।"
পদ্ধতি
উপাসনা করার বিভিন্ন পদ্ধতি রয়েছে। পদ্ধতিগুলোর মধ্যে আছে হোম যজ্ঞ, পূজা করা, জপ ধ্যান বা যোগ সাধনা, তন্ত্র সাধনা প্রভৃতি। এ ছাড়াও দেব-দেবীর উদ্দেশে মন্ত্র পাঠ, প্রার্থনা মন্ত্র, পুষ্পাঞ্জলি প্রদান, প্রণাম মন্ত্র পাঠ, আরতি, কীর্তন প্রভৃতি উপাসনার উপায় হিসেবে ধরা হয়। এ বাহ্য আচরণের মাধ্যমে মূলত অন্তরের ভক্তি, শ্রদ্ধা ও ভালোবাসা ইষ্ট দেবতার উদ্দেশে প্রকাশ করা হয়। উপাসনা ও প্রার্থনার জন্য হিন্দু ধর্মগ্রন্থে অনেক মন্ত্র বা শ্লোক রয়েছে। সেগুলো আবৃত্তি করে উপাসনা করা হয় বা প্রার্থনা জানানো হয়।
দেবদেবী
হিন্দুধর্মে ঈশ্বর সীমাহীন গুন ও ক্ষমতার অধিকারী। তিনি যখন কোনো গুণ বা ক্ষমতাকে কোনো বিশেষ আকার বা রূপে প্রকাশ করেন, তখন তাকে দেবতা বলে। প্রত্যেক দেবতার আলাদা আলাদা জটিল চরিত্রাবলী বিদ্যমান হলেও তারা এক পরম সত্তার অংশবিশেষ। দেবতারা এক ঈশ্বরের বিভিন্ন গুণ বা ক্ষমতার প্রকাশ। ঋগ্বেদে বলা আছে, "একং সদ্ বিপ্রা বহুধা বদন্তি", অর্থ- এক অখন্ড ও চিরন্তর ব্রহ্মকে বিপ্রগণ ও জ্ঞানীরা বহু নামে বর্ণনা করেছেন। হিন্দু দেবতা বলতে যোগশাস্ত্রের ইষ্টদেবতা বৈদিক দেবতা, পৌরাণিক দেবতা ও লৌকিক  দেবতাদের বোঝানো হয়। এদের মধ্যে মুখ্য দেবতারা হলেন ত্রিদেব (ব্রহ্মা, বিষ্ণু, শিব) এবং ত্রিদেবী (সরস্বতী, লক্ষ্মী ও পার্বতী)। দেবতাদের কৃপা লাভের জন্য তাদের পূজা করা হয়। দেবতাদের পূজা করলে ঈশ্বর সন্তুষ্ট হন এবং অভীষ্ট দান করেন। থাম্ব|316x316পিক্সেল|[[ভক্তি|ভক্ত এবং পুরোহিতের সাথে পূজা চিত্রিত একটি বাংলা ধর্মীয় মুদ্রণ]]
প্রতিমা বা বিগ্রহ
ঈশ্বরের কোনো সাকার রূপের (দেবদেবীর) সাদৃশ্যকল্পনায় গঠিত বা নির্মিত দেবমূর্তি, বা দেববিগ্রহ হলো প্রতিমা। ঈশ্বরের বিভিন্ন রূপ ও গুণের বর্ণনা হিন্দু ধর্মগ্রন্থে রয়েছে। মৃৎশিল্পীরা সেই বর্ণনা অনুসারে তাদের প্রতিমা বা বিগ্রহ তৈরি করে। পুজোর আগে ব্রাহ্মণ বা পুরোহিতের মন্ত্র পাঠের মাধ্যমে সেই প্রতিমায় প্রাণ প্রতিষ্ঠা করে। পুজো অর্চনা শেষ প্রতিমা বিসর্জন দিয়ে পঞ্চভূতে বিলিন করে দেওয়া হয়।
পূজা
‘পূজা’ শব্দের অর্থ প্রশংসা বা শ্রদ্ধা জানানো, যা পুষ্প কর্মের মধ্য দিয়ে অর্চনা বা উপাসনার মাধ্যমে করা হয়। হিন্দুধর্মে ‘পূজা’ শব্দটি বিশেষ অর্থে ব্যবহৃত হয়। ঈশ্বরের প্রতীক বা তাঁর কোনো রূপকে (দেব-দেবী) সন্তুষ্ট করার জন্য ভক্তি সহকারে ফুল, দূর্বা, তুলসী পাতা, বিল্বপত্র, চন্দন, আতপচাল, ধূপ, দীপ প্রভৃতি উপকরণ দিয়ে বিশেষ পদ্ধতিতে পূজা করা হয়। পূজার উদ্দেশ্য হচ্ছে সর্বশক্তিমান ঈশ্বরের কাছে বা দেব-দেবীদের কাছে মাথা নত করা এবং তাঁদের সান্নিধ্য লাভের প্রয়াস। দেব-দেবীরা ঈশ্বরের গুণ বা শক্তির প্রকাশ। তাই দেব-দেবীদের সন্তুষ্ট করার জন্য যে অনুষ্ঠানাদি করা হয় তাকে ‘পূজা’ বলে।
দর্শন
হিন্দু দর্শনের মধ্যে ছয়টি দার্শনিক শাখা বিদ্যমান, যাকে একত্রে ষড়দর্শন বলা হয়। এগুলো হল: সাংখ্য, যোগ, ন্যায়, বৈশেষিক, মীমাংসা ও বেদান্ত। ষড়দর্শন বেদের প্রামাণ্যতা স্বীকার করে বলে একে আস্তিক দর্শনও বলা হয়।
মোহাম্মদ এজাজুল হক খান
'''মো. এজাজুল হক খান''' (জন্ম: ১০ অক্টোবর, ১৯৪৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
হিন্দু ধর্মোপাসনা
পূজায় প্রয়োজনীয় দ্রব্যাদি
হিন্দু পূজায় সাধারণত যে সব পদার্থ ব্যবহার করা হয় তার মধ্যে রয়েছে ঘি, ধূপ, কুমকুম, গাঁদা, দুধ, চন্দন, তুলসী এবং বিভূতি। ব্যবহৃত বস্তুর মধ্যে রয়েছে বেদি, কলা পাতা, ভোগ, নারকেল, দিয়া (তেলের প্রদীপ), মাছি-ফুঁক, চামর, প্রসাদ, শঙ্খ এবং তিলক প্রভৃতি।
মোহাম্মদ এজাজুল হক খান
জন্ম ও শিক্ষাজীবন
মো. এজাজুল হকের পৈতৃক বাড়ি কুষ্টিয়া জেলার দৌলতপুর উপজেলার গোয়ালগ্রাম গ্রামে। তার বাবার নাম কিফাত আলী খান এবং মায়ের নাম শাহেরা খাতুন। তার স্ত্রীর নাম মলিদা খানম। তাদের এক মেয়ে, তিন ছেলে।
হিন্দু ধর্মোপাসনা
মহাপ্রসাদ
থাম্ব|প্রসাদ বা ভোগ মহাপ্রসাদ বা প্রসাদ (সংস্কৃত: प्रसाद) একটি উৎসর্গ, যা প্রথমে দেবতাকে নিবেদন করা হয় এবং তারপর ভক্তগণ তা সেবন করে। প্রসাদ সাধারণত নিরামিষ হয়ে থাকে। দেবতাদের উদ্দেশ্য দেওয়া ভোগই মূলত পরবর্তীকালে প্রসাদ। হিন্দু মন্দিরে দেবতাকে দেওয়া পবিত্র খাবার যা পরে জনসাধারণ দ্বারা বৈষম্য ছাড়াই ভাগ করে খাওয়া হয়। থাম্ব|[[রথযাত্রা|রথযাত্রার সময় মহাপ্রসাদ মাটির পাত্রে বহন করা হচ্ছে]]
তিলক
থাম্ব|শ্রী বৈষ্ণব তিলক চিহ্নসহ একজন ব্যক্তি তিলক বা টিকা হলো ধর্মীয় সংস্কৃতিতে একটি চিহ্ন যা সাধারণত কপালে, অজ্ঞান চক্রের বিন্দুতে বা কখনও কখনও শরীরের অন্য অংশ যেমন ঘাড়, হাত, বুক বা বাহুতে পরিধান করা হয়। এটি চন্দন কাঠ, ছাই (বিভূতি), কুমকুম, সিন্দুর, কাদামাটি বা অন্যান্য পদার্থ দিয়ে তৈরি কর হয়।
মোহাম্মদ এজাজুল হক খান
কর্মজীবন
মো. এজাজুল হক খান পাকিস্তান সেনাবাহিনীর ৩ কমান্ডো ব্যাটালিয়নে চাকরি করতেন। ১৯৭১ সালে এর অবস্থান ছিল কুমিল্লা সেনানিবাসে। ২৫ মার্চের পর পাকিস্তান সেনাবাহিনীর হাতে তিনি বন্দী হন। পাকিস্তানিরা তাকে নির্যাতন করে, তবে হত্যা করেনি। জুলাই মাসের শেষে সেনা কর্তৃপক্ষ অঙ্গীকারণামা নিয়ে তাকে মুক্তি দেয় এবং চাকরিতে পুনর্বহাল করে।
মুক্তিযুদ্ধে ভূমিকা
১৯৭১ সালের ১৪-১৫ নভেম্বর। ভারত-বাংলাদেশ সীমান্তের জামালপুরের বকশিগঞ্জ উপজেলার অন্তর্গত কামালপুর গ্রামের মাঝামাঝি বিওপির অবস্থান। এখানে ছিল পাকিস্তান সেনাবাহিনীর শক্ত ঘাঁটি। কাঁটাতার দিয়ে ঘেরা ছিল গোটা বিওপি। বিছানো ছিল অসংখ্য মাইন ও বুবিট্র্যাপ। মূল প্রতিরক্ষার চারপাশে ছিল অনেক বাংকার। মুক্তিযুদ্ধকালে এখানে অসংখ্য যুদ্ধ সংঘটিত হয়। সেদিন অগ্রবর্তী দলের মুক্তিযোদ্ধারা পাকিস্তান সেনাবাহিনীর দুর্ভেদ্য ওই প্রতিবন্ধকতা অতিক্রম করে মূল প্রতিরক্ষায় ঢুকে যান। অনেক মুক্তিযোদ্ধা মাইন ও গুলির আঘাতে মাটিতে লুটিয়ে পড়েন। তার পরও তারা থেমে যাননি। দেশমাতৃকার প্রতি অকৃত্রিম ভালোবাসায় এগিয়ে যান। অবশ্য বিজয়ী হতে পারেননি। কুয়াশাচ্ছন্ন শীতের রাতে মুক্তিযোদ্ধারা পাকিস্তান সেনাবাহিনীর ঘাঁটির কাছাকাছি পরিখা খনন করে অবস্থান নেন। কয়েকটি দল ও উপদলে বিভক্ত ছিলেন তারা। তাদের সার্বিক নেতৃত্বে ছিলেন আবু তাহের (বীর উত্তম)। তিনি নিজেই প্রত্যক্ষ ও পরোক্ষভাবে যুদ্ধ পরিচালনা করেন। তার সঙ্গে থাকা উপদলে ছিলেন মো. এজাজুল হক খান। মধ্যরাতে শুরু হয়ে যায় তুমুল যুদ্ধ। বারুদের উৎকট গন্ধ, গোলাগুলিতে প্রকম্পিত হয় চারদিক। এ রকম যুদ্ধে রক্তপাত, একাধিক মৃত্যু ও ক্ষয়ক্ষতি অবশ্যম্ভাবী। একপর্যায়ে পাকিস্তান সেনাবাহিনীর পাল্টা আক্রমণের তীব্রতা বেড়ে যায়। মো. এজাজুল হক খানসহ মুক্তিযোদ্ধারা এতে বিচলিত হননি। বিপুল বিক্রমে তারা যুদ্ধ করেন। সমানতালে যুদ্ধ চলে। সকালের দিকে যুদ্ধের তীব্রতা কমে যায়। এ সময় অগ্রভাগে থাকা মুক্তিযোদ্ধা দলের দলনেতা অধিনায়ক আবু তাহেরকে জানান, তারা পাকিস্তানি দুর্গের প্রায় ভেতরে ঢুকে পড়েছেন। অধিনায়ক বিজয় প্রায় হাতের মুঠোয় ভেবে মো. এজাজুল হক খানদের সামনে এগিয়ে যাওয়ার নির্দেশ দেন। একটু পর তিনি নিজেও সামনে এগিয়ে যান। তখন আনুমানিক সকাল নয়টা। এমন সময় হঠাৎ পাকিস্তানি সেনাদের ছোড়া একটি শেল পড়ে অধিনায়কের সামনে। বিস্ফোরিত শেলের স্প্লিন্টার লাগে তার পায়ে। মাটিতে লুটিয়ে পড়েন তিনি। তার সঙ্গে ছিলেন তিন-চারজন মুক্তিযোদ্ধা। তারা বিভ্রান্ত হয়ে পড়েন। মো. এজাজুল হক খান ছিলেন সামনে কিছুটা এগিয়ে। তিনি দ্রুত এসে অধিনায়ককে উদ্ধার করে দ্রুত নিরাপদ স্থানে নিয়ে যান।
হিন্দু ধর্মোপাসনা
হোম ও যজ্ঞ
হিন্দুধর্মে, হোম (সংস্কৃত: होम) হলো একজন হিন্দু পুরোহিত বিশেষভাবে বাড়ির মালিকের (গৃহস্থ) দ্বারা বিশেষ অনুষ্ঠানে সঞ্চালিত অগ্নি অনুষ্ঠান। যা হবন নামেও পরিচিত। বিশ্ব শান্তি কামনায় ও এটি করা হয়।
যজ্ঞ বৈদিক যুগ থেকে দেবতাদের সন্তুষ্ট করার জন্য বা নির্দিষ্ট ইচ্ছা অর্জনের জন্য করা হয়। একটি অপরিহার্য উপাদান হ'ল অগ্নি (ঐশ্বরিক অগ্নি) যার মধ্যে উত্সর্গগুলি ঢেলে দেওয়া হয়, কারণ আগুনে যা দেওয়া হয় তা দেবতাদের কাছে পৌঁছে বলে বিশ্বাস করা হয়। যজ্ঞের সময় বৈদিক শ্লোক আবৃত্তি করা হয়। যজ্ঞে অর্ঘ্য হিসাবে প্রচুর পরিমাণে ঘি, দুধ, শস্য, কেক বা সোমা দেওয়া হয়। যজ্ঞের সময়কাল প্রকারের উপর নির্ভর করে; কিছু যজ্ঞ কয়েক মিনিট, ঘন্টা বা দিন স্থায়ী হয় এবং এমনকি কিছু যজ্ঞ কয়েক বছর ধরে চলতে পারে। কিছু যজ্ঞ ব্যক্তিগতভাবে এবং কিছু অনেক লোকের উপস্থিতে সম্পাদিত হয়।
ভজন
থাম্ব|[[নবরাত্রি গোলুর সময় তামিলনাড়ুর কোয়েম্বাটোরে ভজন চলছে ]] ভজন হল যে কোন প্রকার ভক্তিমূলক গান। এটির কোনো নির্দিষ্ট রূপ নেই: এটি শাস্ত্রীয় রাগ ও তালের উপর ভিত্তি করে একটি মন্ত্র বা কীর্তনের মতো সহজ বা ধ্রুপদ বা কৃত্তির মতো অত্যাধুনিক হতে পারে।
কীর্তন
কীর্তন (সংস্কৃত: कीर्तन)" ) মূলত কোন দেব-দেবীর নাম, গুণাবলী বা কীর্তিকাহিনী সম্বন্ধিত গান। প্রখ্যাত সংস্কৃত পন্ডিত জয়দেব রচিত গীতগবিন্দম, কীর্তন গানের প্রকৃত উৎস। এছাড়াও বাড়ু চন্ডিদাস, শ্রীকৃষ্ণ কীর্তন, বিদ্যাপতি প্রভৃতি কবিগন প্রচুর কীর্তন গান রচনা করেন। ১৫০০ শতকে শ্রীচৈতন্য ভক্তি সংগিতের এই ধারার প্রভূত উন্নতি সাধন করেন। যে ব্যক্তি কীর্তন করে তাকে কীর্তনীয়া বলা হয়। কীর্তন করার সময় হারমোনিয়াম, তবলা, মৃদঙ্গ, করতাল ও জুরি ব্যবহার করা হয়।
মন্ত্র
দেবপূজায় বা ক্রিয়াকর্মে ব্যবহৃত বাক্য বা শব্দ হলো মন্ত্র।
ব্রত
ব্ৰত কথাটির সাধারণ অর্থ নিয়ম সংযম। পুণ্যলাভ ইষ্টলাভ বা পাপনাশের উদ্দেশ্যে অনুষ্ঠিত ধর্মকার্য, নিয়মরূপে অনুষ্ঠেয় ধর্মানুষ্ঠান; সৎকর্ম, সংযম; তপস্যা। সাধারণত কোনকিছু কামনা করে দেবতার কাছে বিশেষ প্রার্থনা জানিয়ে (ক্ষেত্র বিশেষ আলপনা দিয়ে) কোন বিশেষ আচার পালন বা অনুষ্ঠান করা কিংবা পার্থিব কল্যাণ কামনায় দশে মিলে যে সামাজিক নিয়ম বা অনুষ্ঠান পালন করা হয় তাকে ব্রত বলা হয়।
উৎসব
হিন্দু উৎসবগুলো সাধারণত সৌর পঞ্জিকার একটি নির্দিষ্ট বার্ষিক তারিখ অথবা লুনিসোলার পঞ্জিকার বা হিন্দু পঞ্জিকার একটি নির্দিষ্ট দিনে অনুষ্ঠিত হয়। যেহেতু সাকার উপাসনায় বিভিন্ন দেবদেবী আছে এবং তাদের বিভিন্ন মহিমা আছে, তাই আঞ্চলিকভাবে উৎসব পালনের কিছু ভিন্নতা রয়েছে। এমন অসংখ্য উৎসব রয়েছে যা মূলত নির্দিষ্ট সম্প্রদায়ের দ্বারা বা নির্দিষ্ট অঞ্চলে পালিত হয়। সবচেয়ে জনপ্রিয় উৎসব গুলোর মধ্যে রয়েছে দীপাবলি, হোলি, রথযাত্রা, জন্মাষ্টমী, শিবরাত্রি, গণেশ চতুর্থী, দুর্গাপূজা, সরস্বতী পূজা, রাম নবমী, কালীপূজা, লক্ষ্মীপূজা, রাখীবন্ধন, অক্ষয় তৃতীয়া ও নাগ পঞ্চমী।
যাত্রা
যাত্রা (সংস্কৃত: यात्रा) সাধারণত তীর্থযাত্রাকে বোঝায়। এটি নৈতিক অথবা আধ্যাত্মিক তাৎপর্য অনুসন্ধানের যাত্রা। পবিত্র স্থান পরিদর্শন করা তীর্থযাত্রীর দ্বারা বিশ্বাস করা হয় যে নিজেকে শুদ্ধ করে এবং একজনকে ঈশ্বরের কাছাকাছি নিয়ে আসে। সাধারণ তীর্থযাত্রীরা যাত্রার মাধ্যমে বিভিন্ন পবিত্র স্থান ও মন্দিরে গমণ করে। হিন্দুদের পবিত্র মাস শ্রাবণ হল বার্ষিক কাঁওড় যাত্রার সময়, শিবের বার্ষিক তীর্থস্থান যা কাঁওড়ী নামে পরিচিত, উত্তরাখণ্ডের হরিদ্বার, গোমুখী এবং গঙ্গোত্রীর হিন্দু তীর্থস্থানগুলি গঙ্গা নদী থেকে জল পেতে করে। ২০০৩ সালে, ৫৫ লক্ষ (৫.৫ মিলিয়ন) তীর্থযাত্রী হরিদ্বার পরিদর্শন করেছিলেন। অন্যান্য তীর্থ তীর্থস্থান হল চারধাম যাত্রা, যার মধ্যে বদ্রীনাথ, কেদারনাথ, গঙ্গোত্রী এবং যমুনোত্রী রয়েছে; জম্মু ও কাশ্মীরে অমরনাথ যাত্রা।
উদ্দেশ্য
উপাসনার প্রধান উদ্দেশ্য হচ্ছে ঈশ্বরের সান্নিধ্যলাভ, শেষে মোক্ষলাভ।
স্বাগতালক্ষ্মী দাশগুপ্ত
স্বাগতালক্ষ্মী দাশগুপ্ত বর্তমান রবীন্দ্রসঙ্গীত শিল্পীদের মধ্যে এক উজ্জ্বল নাম। পিতা পবিত্র দাশগুপ্ত। রবীন্দ্রসংগীতশিল্পী মায়া সেনের শিষ্যা। স্বাগতালক্ষ্মী দাশগুপ্তের জন্ম কলকাতায়। তাঁর পিতা পবিত্র দাশগুপ্ত ছিলেন মারিস মিউজিক কলেজের লেকচারার এবং মা সুব্রতা দাশগুপ্ত ছিলেন বিশিষ্ট রবীন্দ্রসংগীত শিল্পী দেবব্রত বিশ্বাসের ছাত্রী। স্বাগতালক্ষ্মীর পরিবারে শাস্ত্রীয় সংগীতের চর্চা ছিল। রবীন্দ্রভারতী বিশ্ববিদ্যালয় থেকে তিনি সংগীতে এমএ ডিগ্রি অর্জন করেন। পরবর্তীকালে বিশিষ্ট রবীন্দ্রসংগীত শিল্পী মায়া সেনের কাছে গান শিখেছিলেন তিনি। রবীন্দ্রভারতী বিশ্ববিদ্যালয়ে বেশ কয়েক বছর লেকচারারের দায়িত্ব পালন করেন স্বাগতালক্ষ্মী।
বুগুন
বুগুন (পূর্বে খোয়া) হল ভারতের প্রাচীনতম স্বীকৃত তফসিল উপজাতিদের মধ্যে একটি, তাদের অধিকাংশই অরুণাচল প্রদেশের পশ্চিম কামেং জেলার সিংচুং উপ-বিভাগে বসবাস করে। তাদের মোট জনসংখ্যা প্রায় ৩০০০। বুগুনের উল্লেখযোগ্য বৈশিষ্ট্যগুলি তাদের সরল জীবন ও উষ্ণ আতিথেয়তায় প্রতিফলিত হয়। বুগুনরা বেশ কয়েকটি বহিরাগত গোষ্ঠীতে বাস করে। ঐতিহ্যগতভাবে প্রধান পেশা ছিল কৃষি, যা মাছ ধরা ও শিকার, গবাদি পশু পালন ইত্যাদির মতো অন্যান্য সহযোগী কার্যক্রমের সাথে সমর্থিত ছিল। বুগুনদের নিজস্ব লোককাহিনী, গান, নাচ, সঙ্গীত ও আচার-অনুষ্ঠান রয়েছে। একটি বিরল পাখি বুগুন লিওসিচলা উপজাতির নামে নামকরণ করা হয়েছিল।
ভাষা
বুগুন ভাষা খো-বাওয়া ভাষার অধীনে বুগুনিশ/কামেনিক ভাষার মধ্যে একটি এবং একে ভারতের একটি বিপন্ন ভাষা হিসাবে তালিকাভুক্ত করা হয়েছে।
জীবিকা
তাদের জীবিকার ভিত্তি হিসাবে কাজ করে স্থানান্তরিত চাষাবাদের চর্চা করা হয় এবং গরু, ঘোড়া, শুকর, ভেড়া, ছাগল, পাখি ও মিথুনের মতো গৃহপালিত প্রাণী পালন করা হয়। তাদের খাদ্য সমৃদ্ধ করার জন্য সাধারণ বর্শা, ফাঁদ, ধনুক ও তীর ব্যবহার করে বন্য প্রাণী শিকার করা হয়।
সরকার
ঐতিহ্যগতভাবে বুগুনদের তাদের সমাজকে নিয়ন্ত্রণ করার জন্য তাদের নিজস্ব সামাজিক-রাজনৈতিক-প্রশাসনিক সিদ্ধান্ত গ্রহণের ব্যবস্থা রয়েছে।
ওয়াজাহ্‌ তুম হো
ওয়াজাহ্‌ তুম হো (বাংলা অর্থে: তুমিই হলে কারণ) হল ২০১৬ সালে মুক্তিপ্রাপ্ত একটি ভারতীয় অপরাধ রোমাঞ্চ চলচ্চিত্র। হিন্দি ভাষায় নির্মিত এই ছবিটি পরিচালনা করেন বিশাল পাণ্ড্য এবং এই ছবিতে মুখ্য ভূমিকায় অভিনয় করেন শরমন যোশী, গুরমিত চৌধুরী ও সানা খান।  ছবিটির মূল উপজীব্য বিষয় টেলিভিশনের পর্দায় সরাসরি সম্প্রচারিত একটি খুনের ঘটনা।
২০১৬ সালের ফেব্রুয়ারি মাসে ছবির প্রযোজনার কাজ শুরু হয়, মে মাসে মুম্বইতে শুরু হয় ছবির মূখ্য চিত্রগ্রহণের কাজ এবং ছবির যাবতীয় কাজ শেষ হয়ে যায় অক্টোবর মাসের মধ্যেই। এরপর ১৪ অক্টোবর ছবিটির ট্রেলার মুক্তি পায়। ছবিটি মুক্তি পেয়েছিল ২০১৬ সালেরই ১৬ ডিসেম্বর।
কাহিনি-সারাংশ
ছবির শুরুতে দেখা যায়, একটি লজে এক পুলিশকর্মী এক তরুণীর সঙ্গে যৌনসংগমে রত। তারপর তারা বেরিয়ে এসে মেয়েটির প্রেমিকের সঙ্গে দেখা করতে যায়। পুলিশকর্মীটি সেই যুগলকে ড্রাগ সহ হাতেনাতে ধরেছিল। তারপর তাদের ব্ল্যাকমেল করে মেয়েটির সঙ্গে যৌনসংগমের বিনিময়ে সব অভিযোগ তুলে নিতে রাজি হয়। পুলিশকর্মীটি সেখান থেকে বের হয়ে একটি দুর্ঘটনার কবলে পড়ে। জ্ঞান ফিরলে সে দেখে এক জায়গায় যে তাকে বেঁধে রাখে হয়েছে এবং সেখানে এক প্রতিভাবান কম্পিউটার বিশেষজ্ঞ রাহুল ওবেরয়ের (রজনীশ দুগ্‌গল) মালিকানাধীন একটি টিভি চ্যানেল হ্যাক করে রমেশ সারনাইক নামে এক পুলিশ আধিকারিকের হত্যাকাণ্ড সরাসরি সম্প্রচার করছে। পুলিশের সহ-কমিশনার কবীর দেশমুখ (শরমন যোশী) রাহুল ওবেরয়কে জিজ্ঞাসাবাদ করেন। আইনজীবী সিয়া (সানা খান) মামলায় ওকালতি শুরু করে। তার প্রেমিক রণবীর (গুরমিত চৌধুরী) ছিলেন এই মামলায় বাদীপক্ষের আইনজীবী।
তদন্ত চলাকালীন কবীর দেশমুখ রাহুলের ব্যবসার পুরনো অংশীদার করণ পারেখকে (হিমাংশু এ. মালহোত্রা) সন্দেহ করেন। এসিপি দেশমুখ করণের খোঁজ পেয়ে একটি হোটেলে গিয়ে উপস্থিত হন তাকে ধরতে। কিন্তু সেখানেও তিনি করণের সন্ধান পান না। তারপর লাইভ টেলিভিশনে করণের হত্যাকাণ্ডও সম্প্রচারিত হয়। পরে ইন্সপেক্টর দেশমুখ জানতে পারেন যে, রাহুল ও করণ রজনী (প্রার্থনা বেহেরে) নামে একটি মেয়েকে ধর্ষণের ঘটনায় জড়িত। মেয়েটি রাহুলের কোম্পানির কর্মচারী ছিল। সেই কথাটি ইন্সপেক্টর দেশমুখ রণবীর ও সিয়ার কাছে প্রকাশ করেন। রণবীর তখন জানায় যে, এক বৃদ্ধ রজনীকে ধর্ষণ হওয়ার হাত থেকে রক্ষা করে এবং রাহুল ও করণের বিরুদ্ধে অভিযোগ দায়ের করেন। সেই সময় আদালতে রাহুল ও করণের বিরুদ্ধে সোপর্দ করেছিলেন তিনি। যদিও সেই ঘটনার একমাত্র সাক্ষী সেই বৃদ্ধ নিজের বাড়িতে এক অগ্নিকাণ্ডে নিহত হওয়ায় রণবীর মামলাটি হেরে যান।
রাহুল যে কোনও হত্যাকাণ্ডের সঙ্গেই জড়িত নন, তা স্পষ্ট হয়ে যায়। ক্রমশ পুলিশ রজনীকে সন্দেহ করতে শুরু করে। রাহুল ভারত ছেড়ে পালিয়ে যাওয়ার সিদ্ধান্ত নেন। কিন্তু তার সুগারের মাত্রা আকস্মিকভাবে বৃদ্ধি পাওয়ায় ডাক্তার তাকে দেশ ছাড়তে নিষেধ করে। ইতিমধ্যে পুলিশ জানতে পারে যে, রজনী নিরুদ্দেশ এবং তার প্রেমিক তথা রাহুলের কোম্পানির অপর কর্মচারী ম্যাক হত্যাকাণ্ডগুলির সঙ্গে জড়িত।
রাহুলকে হাসপাতালে ভর্তি করা হবে জানতে পেরে এসিপি দেশমুখ রাহুলকে খুন হওয়ার হাত থেকে বাঁচাতে ম্যাকের সন্ধানে বেরিয়ে পড়েন। তিনি অ্যাম্বুলেন্সের পিছনে ধাওয়া করেন এবং জানতে পারেন যে রাহুলও নিরুদ্দেশ। ম্যাক রাহুলকে সেই জায়গায় নিয়ে যায় যেখানে পুলিশ আধিকারিক রমেশ সারনাইক ও করণ পারেখকে খুন করা হয়েছিল। রাহুল দেখে যে তাকে বেঁধে রাখা হয়েছে। সেখানে সিয়াকে দেখে তিনি হতবাক হয়ে যান। সিয়া রাহুলকে জানায় যে, সে-ই সারনাইক ও করণকে হত্যা করেছে। সে আরও জানায় যে, রজনীকে যে বৃদ্ধটি সাহায্য করেছিলেন, তিনি অগ্নিকাণ্ডে মারা যাননি। বরং রাহুল, করণ ও সারনাইকের হাতে খুন হয়েছিলেন। এরপর সিয়া জানায় যে, সেই বৃদ্ধ মানুষটি আসলে ছিলেন সিয়ার বাবা। এরপর সিয়া রাহুলের সুগারের মাত্রা বাড়িয়ে দিয়ে তাকে খুন করার চেষ্টা করে। সেই কাজটি করার সময় রাহুল সিয়াকে বলে যে, প্রকৃত খুনি বেঁচে থাকতে তাদের খুন করে লাভ নেই। রাহুলের থেকে সিয়া জানতে পারে যে, রাহুল ও করণ রণবীরকে ঘুষ দিয়েছিল এবং রণবীরই খুনের পরিকল্পনা করেছিল।
এইভাবে রাহুলের মৃত্যু ঘটে। ভগ্নহৃদয়ে সিয়া সেখান থেকে বেরিয়ে যায়। অনতিকাল পরেই এসিপি দেশমুখ জানতে পারেন যে, সিয়াই হলেন হত্যাকারী। সিয়া রণবীরকে হত্যাকাণ্ডের জায়গায় নিয়ে যায় এবং তার কাছে সত্য প্রকাশ করে তাকে অপরাধ স্বীকার করতে বলে। সব শুনে রণবীর তা করতে অস্বীকার করে। কিন্তু সিয়া কৌশলে পুলিশকে ফোন করে। তার ও রণবীরের মধ্যে যা কথাবার্তা হয় তা রেকর্ড করা হয় এবং সেই কলের সূত্রে তাদের খোঁজও পেয়ে যায় পুলিশ।
এরপরই রণবীর ও সিয়ার মধ্যে একটি সংঘাত বাধে। এরই মধ্যে ইন্সপেক্টর দেশমুখ এসে পড়েন এবং রণবীরের বিরুদ্ধে লড়াইতে যোগ দেন। লড়াই করতে করতে সিয়া একটি বন্দুক নিয়ে রণবীরকে গুলি করে। ফলে তার মৃত্যু ঘটে।
ছবির শেষে দেখা যায়, দেশমুখ সিয়াকে তার অপরাধের জন্য ক্ষমা করা দিচ্ছেন এবং নিজে চাকরি ছেড়ে দিচ্ছেন।
প্রযোজনা
সানা খান, শরমন যোশী ও গুরমিত চৌধুরী টি-সিরিজ কর্তৃক এই ছবিতে অভিনয়ের জন্য চুক্তিবদ্ধ হন। মারাঠি অভিনেত্রী প্রার্থনা বেহেরেও এই ছবিতে অভিনয়ের জন্য চুক্তিবদ্ধ হয়েছিলেন। ২০১৬ সালের মে থেকে অক্টোবর মাসের মধ্যেই ছবি তৈরির কাজ শেষ হয়ে যায়। ছবিটির প্রযোজক ছিলেন ভূষণ কুমার। ছবির নামটি তারই প্রযোজিত হেট স্টোরি ৩ ছবির একটি গানের শিরোনাম থেকে নেওয়া। সেন্ট্রাল বোর্ড অফ ফিল্ম সার্টিফিকেশন (সিবিএফসি) ছবিটিকে ‘এ’ সার্টিফিকেট দেয়।
সাউন্ডট্র্যাক
২০১৬ সালের ৪ নভেম্বর এই ছবির সম্পূর্ণ সাউন্ডট্র্যাকটি মুক্তি পায়। এই সাউন্ডট্র্যাকে মোট নয়টি গান রয়েছে। এর মধ্যে তিনটি গান অতীতের চারটি বিখ্যাত গানের পুনরায়িত সংস্করণ: "পল পল দিল কে পাস" (১৯৭৩ সালে মুক্তিপ্রাপ্ত ব্ল্যাকমেইল ছবি থেকে), "অ্যায়সে না মুঝে তুম দেখো" (১৯৭৭ সালে মুক্তিপ্রাপ্ত ডার্লিং ডার্লিং ছবি থেকে) ও "মাহি বে" (২০০২ সালে মুক্তিপ্রাপ্ত কাঁটে ছবি থেকে)। "মাহি বে" গানটিতে বিশেষ শিল্পী হিসেবে উপস্থিত ছিলেন জারিন খান। গানগুলির শ্যুটিং হয়েছিল মুম্বই ও জর্জিয়ায়।
অরিজিৎ সিং জনসমক্ষেই সংগীত পরিচালক অভিজিত বাঘানির বিরুদ্ধে ছবিতে তার গানগুলি রিটিউনিং করার অভিযোগ আনেন। ওয়াজাহ্‌ তুম হো ছবির চারটি গান তুলসী কুমারের গাওয়া। ছবির সংগীত স্বত্ব কিনে নেয় টি-সিরিজ
বক্স অফিস
ওয়াজাহ্‌ তুম হো কম বাজেটের একটি ছবি। ছবির নির্মাণ ব্যয় ছিল ১৪ কোটি টাকা। ছবিটি বাণিজ্যিক সাফল্য অর্জনে সক্ষম হয়নি। ছবিটির বিশ্বব্যাপী সামগ্রিক আয় ছিল ১৪.৪০ কোটি টাকা।
অ্যাভোগাড্রোর সূত্র
থাম্ব|‌আমেদেও অ্যাভোগাড্রো ১৮১২ খ্রিষ্টাব্দে ইতালীয় পদার্থবিজ্ঞানী আমেদেও অ্যাভোগাড্রো গ্যাসের আয়তন ও অণুর সম্পর্কীয় একটি সূত্র প্রস্তাব করেন। তার দেয়া এ প্রস্তাবটি যদিও বিগত প্রায় ২০০ বছর যাবৎ নির্ভুল প্রমাণিত হয়ে আসছে অর্থাৎ তত্ত্ব হিসাবে প্রতিষ্ঠিত তথাপি আজও এ প্রস্তাবটি ‌অ্যাভোগাড্রো প্রকল্প (Avogadro’s Hypothesis) নামেই পরিচিত। অ্যাভোগাড্রোর প্রকল্পটি এরূপ - স্থির তাপমাত্রা ও চাপে সম আয়তনের মৌলিক ও যৌগিক সকল গ্যাসে সমান সংখ্যক অণু থাকে। বিপরীতভাবে বলা যায় যে, স্থির তাপমাত্রা ও চাপে যে কোন গ্যাসের সমান সংখ্যক অণু সম আয়তন দখল করে।
উদাহরণস্বরূপ, যদি নির্দিষ্ট তাপমাত্রা ও চাপে চারটি একই আয়তনের বেলুনে যথাক্রমে হাইড্রোজেন (H2), অক্সিজেন (O2), নাইট্রোজেন (N2) ও কার্বন ডাইঅক্সাইড (CO2) গ্যাস ভরা থাকে এবং কোনভাবে প্রথম বেলুনে n সংখ্যক হাইড্রোজেন অণুর অস্তিত্ত্ব পাওয়া যায় তবে অ্যাভোগাড্রোর সূত্র অনুসারে অন্যান্য বেলুনগুলোতেও যথাক্রমে n সংখ্যক অক্সিজেন অণু, n সংখ্যক নাইট্রোজেন অণু এবং n সংখ্যক কার্বন ডাইঅক্সাইড অণু বিদ্যমান থাকবে; যদিও গ্যাসসমূহের রাসায়নিক ভর, গঠন ও প্রকৃতি সম্পূর্ণ ভিন্ন। এটিই অ্যাভোগাড্রো প্রকল্পের মূল ধারণা।
অ্যাভোগাড্রো প্রকল্প হতে প্রাপ্ত গাণিতিক ধারণাটি এরূপ, যদি কোন গ্যাসের আয়তন \,V এবং মোল সংখ্যা \,n হয় তবে,
এছাড়া অ্যাভোগাড্রোর প্রকল্প থেকে তিনটি গুরুত্বপূর্ণ অণুসিদ্ধান্তে উপনীত হওয়া গেছে। এগুলো হলো -
অ্যাভোগাড্রো সংখ্যা
অ্যাভোগাড্রোর প্রকল্প থেকে প্রাপ্ত আরেকটি গুরুত্বপূর্ণ বিষয় হলো অ্যাভোগাড্রো সংখ্যা। অ্যাভোগাড্রোর সূত্র অনুযায়ী স্থির তাপমাত্রা ও চাপে সম আয়তনের সকল গ্যাসে সমান সংখ্যক অণু থাকে। আবার স্থির তাপমাত্রা ও চাপে সকল গ্যাসেরই মোলার আয়তন সমান। এ দুটি সূত্র ও সিদ্ধান্তকে সংযুক্ত করে বলা যায়, স্থির তাপমাত্রা ও চাপে যেকোন গ্যাসের ১ মোলে সমান সংখ্যক অণু থাকে। যেহেতু তাপমাত্রা ও চাপের হ্রাস-বৃদ্ধিতে অণুর সংখ্যা বাড়ে না বা কমে না, সেহেতু সকল গ্যাসের ১ মোল পরিমাণে অণুর সংখ্যা সমান। এ সকল গ্যাসকে শীতল করলে তারা প্রথমে তরল এবং পরে কঠিন পদার্থে পরিণত হবে; কিন্তু অণুর সংখ্যার হ্রাস-বৃদ্ধি হবে না। সুতরাং সকল পদার্থের (কঠিন, তরল বা গ্যাসীয়) এক মোল পরিমাণে নির্দিষ্ট সংখ্যক অণু থাকে, এ সংখ্যাকে অ্যাভোগাড্রো সংখ্যা বলা হয়। এ সংখ্যাকে ‘\,N_A’ দ্বারা চিহ্নিত করা হয়। এটি একটি ধ্রুব সংখ্যা, তাই \,N_A কে অ্যাভোগাড্রো ধ্রুবক-ও বলা হয়। বিভিন্ন পরীক্ষা দ্বারা এর মান ৬.০২৩ ×  ১০২৩ নির্ণিত হয়েছে। অর্থাৎ,
দৌম গাছ
দৌম গাছ (বৈজ্ঞানিক নাম: Hyphaene thebaica) হচ্ছে Arecaceae পরিবারের  Hyphaene গণের একটি মরু-উদ্ভিদ।
বর্ণনা
দৌম গাছের উচ্চতা ৫৬ ফুট পর্যন্ত হয়। এর বাকল মোটামুটি মসৃণ, গাঢ় ধূসর বর্ণের হয়। গাছের ডাল এক মিটার দীর্ঘ হতে পারে। পাতা ১২০ থেকে ১৮০ সেমি পর্যন্ত হয়। এটি এক বীজপত্রী উদ্ভিদ।
বিস্তৃতি
এই গাছ উপকূলীয় উত্তর-পূর্ব আফ্রিকা, আরব উপদ্বীপ অঞ্চলে জন্মায়।
ঔষধি গুনাগুন
দৌম গাছের ফল, বাকল, পাতা ঔষধি গুন আছে--
দেওয়ান মোহাম্মদ সালাউদ্দিন
দেওয়ান মোঃ সালাউদ্দিন (জন্ম ১ অক্টোবর ১৯৬২) রাজনীতিবিদ, লেখক ও সমাজসেবক। বাংলাদেশ জাতীয়তাবাদী দল-বিএনপির ঢাকা জেলার সাবেক সভাপতি। তিনি ঢাকা-১৯ (সাভার-আশুলিয়া) থেকে পর পর দুইবার (১৯৯৬-২০০১, ২০০১-২০০৬) সংসদ সদস্য নির্বাচিত হন। তার বাবা দেওয়ান ইদ্রিস একটানা ৪৫ বছর ইউনিয়ন পরিষদের চেয়ারম্যান এবং সংসদ সদস্য ছিলেন।
২০২৩- ২০২৪ বর্ষে লায়ন জেলা ৩১৫এ১ এর জেলা গভর্ণর হিসেবে নির্বাচিত হন। ব্যক্তিগত জীবনে তিনি দুই সন্তানের জনক। রাজনীতি, পরিবার ও লায়ন্স ক্লাবের নেতৃত্বের জায়গায় সনিষ্ঠ ও নিরলসভাবে দায়িত্ব পালন করে যাচ্ছেন।
জন্ম ও প্রাথমিক জীবন
দেওয়ান মোঃ সালাউদ্দিনের জন্ম ও বেড়ে ওঠা ঢাকা অদূরে সাভার উপজেলার ইয়ারপুর ইউনিয়নের জিরাবো গ্রামে। বাবা মরহুম দেওয়ান মোঃ ইদ্রিস (মৃত্যু ১০-০২-১৯৯০) এবং মাতা মরহুমা সালেহা ইদ্রিস (মৃত্যু ২২-০৫-২০১৩) ছয় সন্তানের মধ্যে দেওয়ান সালাউদ্দিন দ্বিতীয়। তার বাবা দেওয়ান মোঃ ইদ্রিস আশুলিয়া ও পরবর্তীতে বিভক্ত ইয়ারপুর ইউনিয়নে একটানা ৪৫ বছর (১৯৪৩-১৯৮৮) নির্বাচিত চেয়ারম্যান হিসেবে নিষ্ঠার সাথে দায়িত্ব পালন করেন এবং ১৯৭৯ সালে সাভার আসনে সংসদ সদস্য নির্বাচিত হন।
দেওয়ান মোঃ সালাউদ্দিন ১৯৭৪ সালে মোমেনশাহী ক্যাডেট কলেজে (বর্তমান নাম- মির্জাপুর ক্যাডেট কলেজ) ৭ম শ্রেণিতে ভর্তি হন। এই প্রতিষ্ঠান থেকে ১৯৭৮ সালে এসএসসি এবং ১৯৮০ সালে এইচএসসি পাশ করেন। ১৯৮১ সালে ময়মনসিংহ মেডিকেল কলেজে ভর্তি হন এবং ১৯৮৭ সালে এই প্রতিষ্ঠান থেকে এমবিবিএস পাশ করেন। এখান থেকেই তিনি এক বছরের ইন্টার্নশীপ করেন।
দেওয়ান মোঃ সালাউদ্দিন বিভিন্ন রকম খেলাধুলায় পারদর্শী ছিলেন এবং পুরস্কারও পেয়েছেন। ক্যাডেট কলেজ জীবনে তিনি ফুটবল, ভলিবল এবং বাস্কেটবল কলেজ টিমের নিয়মিত সদস্য ছিলেন। ইনডোর গেমসের মধ্যে ক্যারম খেলায় তার পারদর্শিতা বেশ প্রশংসনীয়। ডাঃ সালাউদ্দিন ১৯৮০ সালে মির্জাপুর ক্যাডেট কলেজের শ্রেষ্ঠ ক্রীড়াবিদ ছিলেন। মেডিকেল কলেজে তৃতীয় বর্ষ থেকে তিনি কলেজ ফুটবল টিমের নিয়মিত সদস্য হিসেবে আন্তঃমেডিকেল কলেজ ফুটবল প্রতিযোগিতায় অংশগ্রহণ করেছেন। এ ছাড়াও মেডিকেল কলেজে পড়ার সময়ে বেশ কয়েক বছর ময়মনসিংহ প্রথম বিভাগ ফুটবললীগে ব্রাদার্স ইউনিয়নের পক্ষে নিয়মিত অংশগ্রহণ করেছেন।
ডাঃ দেওয়ান মোঃ সালাউদ্দিন ১৯৯১ সালে দশম বিসিএস (স্বাস্থ্য) পরীক্ষায় উত্তীর্ণ হয়ে ১১ ডিসেম্বর ১৯৯১ কিশোরগঞ্জ জেলার ইটনা উপজেলা স্বাস্থ্য কমপ্লেক্সে মেডিকেল অফিসার হিসেবে যোগদান করেন। পরবর্তীতে ১৯৯৩ সালের মার্চ মাসে সাভার উপজেলা স্বাস্থ্য কমপ্লেক্সে বদলি হয়ে আসেন। ১৯৯৬ সালের  পহেলা জানুয়ারি তিনি সরকারি চাকুরি হতে স্বেচ্ছায় অব্যাহতি গ্রহণ করেন।
রাজনৈতিক ও কর্মজীবন
ডাঃ দেওয়ান মোঃ সালাউদ্দিন ১২ জুন ১৯৯৬ (সপ্তম) এবং ১ অক্টোবর ২০০১ (অষ্টম) সংসদ নির্বাচনে ঢাকা-১৯ আসন থেকে (সাভার) পর পর দুইবার সংসদ সদস্য নির্বাচিত হন। ২০০৮ সালের নবম এবং ২০১৮ সালের একাদশ সংসদ নির্বাচনে ঢাকা-১৯ আসনে বিএনপির প্রার্থী হিসেবে নির্বাচনে অংশগ্রহণ করেন তিনি। বিএনপির রাজনীতিতে সক্রিয় ডা. সালাউদ্দিন বর্তমানে বাংলাদেশ জাতীয়তাবাদী দল- বিএনপির কেন্দ্রীয় কমিটির সহপরিবার কল্যাণ বিষয়ক সম্পাদকের দায়িত্ব পালন করছেন।
পারিবারিক জীবন
ডাঃ সালাউদ্দিন ১৯৯২ সালের ১৬ ফেব্রুয়ারি সাবিনা সিদ্দিকা রিতার সাথে বিবাহ বন্ধনে আবদ্ধ হন। স্ত্রী সাবিনা সিদ্দিকা রিতা চট্টগ্রাম বিশ্ববিদ্যালয় থেকে পাবলিক এডমিনিস্ট্রেশনে স্নাতক (সম্মান) ও মাস্টার্স করেন। বড় সন্তান দেওয়ান ইদ্রিস শেহরান আনান (জন্ম ০৪-১২-১৯৯৬) আমেরিকার ম্যাসাচুসেটস বিশ্ববিদ্যালয় (ইউ মাস বোস্টন) থেকে এমবিএ শেষ করেছে। ছোট ছেলে দেওয়ান ইদ্রিস মেহরান আফনান (জন্ম ০৯-১০-২০০৪) হোপ ইন্টারন্যাশনাল স্কুল (টার্কিশ হোপ) থেকে ২০২৪ সালে ‘এ’ লেভেল পরীক্ষা দেবে।
শিক্ষাক্ষেত্রে অবদান
ডাঃ দেওয়ান মোঃ সালাউদ্দিন ১৯৯৩ সালে সাভারের আশুলিয়া থানার অন্তর্গত শ্রীখণ্ডিয়া গ্রামে মায়ের নামে ‘সালেহা ইদ্রিস প্রাথমিক বিদ্যালয়’ প্রতিষ্ঠা করেন যা পরবর্তীতে সরকারি প্রাথমিক বিদ্যালয়ে পরিণত হয়। ১৯৯৬ সালে তিনি আশুলিয়া থানার অন্তর্গত নিজ গ্রামে বাবার নামে ‘জিরাবো দেওয়ান ইদ্রিস কলেজ’ (এমপিওভুক্ত) প্রতিষ্ঠা করেন। ২০০৩ সালে সাভার পৌরসভাতে ‘দেওয়ান ইদ্রিস ‘ল’ কলেজ’ (সরকার কর্তৃক অনুমোদন প্রাপ্ত) প্রতিষ্ঠা করেন। ২০০৬ সালে আশুলিয়া থানার অন্তর্গত নিশ্চিন্তপুর গ্রামে প্রতিষ্ঠা করেন ‘নিশ্চিন্তপুর দেওয়ান ইদ্রিস উচ্চ বিদ্যালয়’ (এমপিওভুক্ত) ।
লায়ন্স ক্লাবে সম্পৃক্ততা
ডাঃ সালাউদ্দিন বাবু ২০০২ সালের জানুয়ারি মাস থেকে লায়ন জেলা-৩১৫-এ১-এর আওতাধীন লায়ন্স ক্লাব অব ঢাকা সাভারের সদস্য হন (লায়ন্স মেম্বার নম্বর-১৯৪৪২৫)। ২০১০-২০১১ বর্ষে তিনি লায়ন্স ক্লাব অব ঢাকা সাভারের প্রেসিডেন্ট হিসেবে দায়িত্ব পালন করেন। এ ছাড়াও বিভিন্ন সময়ে ক্লাব মেম্বারশীপ চেয়ারপারসন, ক্লাব ডাইরেক্টর, ক্লাব এডমিনিস্ট্রেটর, জোন চেয়ারপারসন, রিজিওন চেয়ারপারসন, জেলা গভর্ণরের উপদেষ্টা হিসেবে দায়িত্ব পালন করেছেন। ২০১৯ এবং ২০২০ এ তিনি অক্টোবর সেবা পক্ষের সদস্য সচিব হিসেবে সুনামের সাথে দায়িত্ব পালন করেছেন।  তার নেতৃত্বে লায়ন্স ক্লাব অব ঢাকা সাভারের সদস্য সংখ্যা ইতোমধ্যে ১৪৫-এ উত্তীর্ণ হয়েছে। তিনি ২০২১-২০২২ বর্ষে জেলা ৩১৫এ১-এর দ্বিতীয় ভাইস জেলা গভর্ণর এবং ২০২২-২০২৩ বর্ষে লায়ন জেলা ৩১৫এ১-এর প্রথম ভাইস জেলা গভর্ণর ছিলেন। ২০২৩-২০২৪ বর্ষে তিনি জেলা গভর্নর হিসেবে দায়িত্ব পালন করছেন।
জেলজীবন
২০১২ এবং ২০১৩ সালে সরকার কর্তৃক বিরোধীদলকে দমন পীড়নের অংশ হিসেবে তার নামে স্থানীয় থানায় একাধিক মামলা করা হয়। হাইকোর্ট থেকে জামিন পেলেও নির্দিষ্ট সময়ে নিম্ন আদালতে আত্মসমর্পণ করলে জামিন বাতিল করে তাকে একাধিকবার জেল হাজতে প্রেরণ করা হয়। ২০১৫ সালের ২৫ অক্টোবর আবারও সাজানো মামলায় তার নিজ  বাসা থেকে গ্রেফতার করে তাকে ১০দিনের রিমান্ডে নেবার পর জেলে পাঠানো হয়। ২০১২ সালে ১৮ দিন, ২০১৩ সালে ১০৮ দিন, ২০১৫ ও ২০১৬ সালে ১১৬ দিন- সব মিলিয়ে ২৪২দিন তাকে জেলে থাকতে হয়েছিল।
ভ্রমণ ও লেখালেখি
বইপড়া এবং ভ্রমণ ডাঃ সালাউদ্দিনের অন্যতম শখ। ১৯৯৪ সাল থেকে শুরু করে অদ্যাবধি তিনি আমেরিকা, কানাডা, অস্ট্রেলিয়া, ইংল্যান্ড, সুইজারল্যান্ড, ইতালি, ফ্রান্স, বেলজিয়াম, জার্মানী, নেদারল্যান্ড, অস্ট্রিয়া, চীন, জাপান, মিশর, সৌদি আরব, সংযুক্ত আরব আমিরাত, ভারত, নেপাল, ভুটান, শ্রীলঙ্কা, মালদ্বীপ, পাকিস্তান, থাইল্যান্ড, মালয়েশিয়া, ইন্দোনেশিয়া, সিঙ্গাপুর, ভিয়েতনাম, কম্বোডিয়া, হংকং, ফিলিপাইনসহ ৩০টিরও বেশি দেশের প্রায় দুই শতাধিক শহরে একাধিকবার ভ্রমণ করেছেন। এ ছাড়াও নানা কারণে নানা প্রয়োজনে বাংলাদেশের প্রায় অধিকাংশ জেলাতেই তিনি ভ্রমণ করেছেন। ২০১৮ সাল থেকে শুরু করে এ পর্যন্ত তার ১৩টি গ্রন্থ প্রকাশিত হয়েছে। তার বেশিরভাগ বই-ই ঐতিহ্য প্রকাশনী থেকে প্রকাশিত হয়েছে। তার লেখা বইগুলো হলো-
আমার জেল আমার ঘর (২০১৮, জেলকাহিনী)
জেলখানার ভেতর বাহির (২০১৯, জেলকাহিনী)
জেল জীবনের কথা (২০২০, জেলকাহিনী)
আলো আধাঁরের জেলখানা (২০২০, জেলকাহিনী)
Jail, My Home (2020, Jail Story)
স্মৃতিতে আমেরিকা (২০২০, ভ্রমণকাহিনী)
সাগর পাড়ে দ্বীপ শহরে (২০২০, ভ্রমণকাহিনী)
বাবার ছায়ায় বেড়ে ওঠা (২০২১, জীবনী)
এক জীবনে আমি (২০২১, আত্মজীবনী)
আবারও আমেরিকায় (২০২২, ভ্রমণকাহিনী)
দেশে দেশে ভ্রমণ শেষে (২০২৩, ভ্রমণকাহিনী)
রাজনীতির মাঠে ঘাটে (২০২৩, রাজনৈতিক)
বাংলাদেশের প্রাণ- জিয়া খালেদা জিয়া তারেক রহমান (২০২৩, রাজনৈতিক)
নুরজাহান বেগম
নুরজাহান বেগম (জন্ম: ১৬ নভেম্বর ১৯৫৫) বাংলাদেশের ঝিনাইদহ জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
প্রাথমিক জীবন
নুরজাহান বেগম ১৬ নভেম্বর ১৯৫৫ সালে ঝিনাইদহ জেলায় জন্মগ্রহণ করেন।
রাজনৈতিক জীবন
নুরজাহান বেগম নবম জাতীয় সংসদের মহিলা আসন ১৫ থেকে মনোনীত সংসদ সদস্য ছিলেন। নবম সংসদে তিনি কৃষি মন্ত্রণালয় সম্পর্কিত স্থায়ী কমিটির সদস্য ছিলেন।
নৌযান
300px|right|thumb|পারাপারের জন্য ব্যবহৃত ডিঙ্গি নৌকাঃ ব্রহ্মপুত্র নদের তীরে ঘাটে বাঁধা, ময়মনসিংহ, ২০১১ পানি/জলে চলার উপযোগী যানবাহনকে নৌযান বলা হয়। জাহাজ, নৌকা, উভরচরযান এবং ডুবোজাহাজ এর অন্তর্গত। (ইংরেজি watercraft) যাত্রী ও মালামাল ধারণক্ষমতা, ব্যবহৃত প্রযুক্তি ইত্যাদির উপর নির্ভর করে নৌযানের শ্রেনীবিভাগ করা হয়। শব্দগতভাবে নৌযান অর্থ এমন কোন বস্তু যার পরিচালনযোগ্যতা রয়েছে। অর্থাৎ, পাল, দাঁড় বা ইঞ্জিন আছে। শুধুমাত্র পানিতে ভাসমান কোন বস্তু নৌযানের মধ্যে পরে না যেমনে, ভাসমান গাছের গুঁড়ি।
Barca
জেফ মস
জেফ্রি কেনেথ মস (Jeff Moss; জন্ম: ২৯ জুন, ১৯৪৭) ভিক্টোরিয়ার মেলবোর্ন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৯ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন জেফ মস। দলে তিনি মূলতঃ বামহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯৭৬-৭৭ মৌসুম থেকে ১৯৮১-৮২ মৌসুম পর্যন্ত জেফ মসের প্রথম-শ্রেণীর খেলোয়াড়ী জীবন চলমান ছিল। আক্রমণধর্মী বামহাতি উদ্বোধনী ব্যাটসম্যান হিসেবে সুনাম কুড়িয়েছেন। ১৯৭৬-৭৭ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। ১৯৭৮-৭৯ মৌসুমে ভিক্টোরিয়ার শেফিল্ড শিল্ডের শিরোপা জয়ে অপূর্ব ভূমিকা পালন করেন। ঐ মৌসুমে ৬৮.০০ গড়ে ৭৪৮ রান তুলেছিলেন তিনি। তাসত্ত্বেও তাকে অস্ট্রেলিয়া দলে অন্তর্ভুক্ত করা হয়নি। এমনকি ক্যারি প্যাকারের ব্যবস্থাপনায় বিশ্ব সিরিজ ক্রিকেটে শীর্ষসারির ব্যাটসম্যানদের অংশগ্রহণে ক্ষতিগ্রস্ত অস্ট্রেলিয়া দল ইংল্যান্ডের বিপক্ষে পরাজিত সময়কালে তিনি ছিলেন না।
১৯৮১-৮২ মৌসুমে ওয়েস্টার্ন অস্ট্রেলিয়ার বিপক্ষে স্মরণীয় খেলা উপহার দেন। জাংশন ওভালে অনুষ্ঠিত ঐ খেলায় জুলিয়েন ওয়াইনারের সাথে ৩৯০ রানের জুটি গড়েন। তৃতীয় উইকেটে সৃষ্ট এ রেকর্ড অদ্যাবধি অস্ট্রেলীয় প্রথম-শ্রেণীর ক্রিকেটে টিকে রয়েছে। ব্যক্তিগতভাবে ঠিক ২০০ রান করেছিলেন তিনি।
আন্তর্জাতিক ক্রিকেট
পার্থে গ্রাহাম ইয়ালপের আঘাতপ্রাপ্তির ফলে তিনি খেলেন। এছাড়াও, ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপের দ্বিতীয় আসরে অস্ট্রেলিয়া দলের সদস্যরূপে মনোনীত হন। তবে, পাকিস্তানের বিপক্ষে কেবল একটিমাত্র ওডিআইয়ে তিনি অংশগ্রহণের সুযোগ পেয়েছিলেন। এরপর ঐ মৌসুমের গ্রীষ্মে ডব্লিউএসসি থেকে খেলোয়াড়দের প্রত্যাবর্তনে টেস্টে অংশগ্রহণের সুযোগ স্তিমিত হয়ে পড়ে তার।
নরওয়ে–ফিলিপাইন সম্পর্ক
নরওয়ে–ফিলিপাইন সম্পর্ক হল নরওয়ে এবং ফিলিপাইন রাষ্ট্রদ্বয়ের মধ্যে বিদ্যমান দ্বিপাক্ষিক সম্পর্ক। ম্যানিলাতে নরওয়ের দূতাবাস অবস্থিত, পক্ষান্তরে অসলোতে রয়েছে ফিলিপাইনের দূতাবাস।
ইতিহাস
১৯০০ সাল থেকেই নরওয়ে এবং ফিলিপাইনের মধ্যে সামুদ্রিক ক্ষেত্রে সম্পর্ক বিদ্যমান।
২রা মার্চ, ১৯৪৮ সালে নরওয়ে এবং ফিলিপাইনের মধ্যে আনুষ্ঠানিক সম্পর্ক স্থাপিত হয়। নিকোলাই আল প্রথম কূটনীতিক হিসেবে ফিলিপাইনে নরওয়েকে প্রতিনিধিত্ব করে। তিনি চীনের নানকিংয়ের অনাবাসিক রাষ্ট্রদূতই নরওয়ের সাথে সম্পর্ক বজায় রাখতেন। ম্যানিলাতে অবস্থিত একটি কনস্যুলেটের মাধ্যমে নরওয়ে প্রতিনিধিত্ব করত, যা পরবর্তীতে কনস্যুলেট জেনারেলের মাধ্যমে সম্পন্ন করা হয় ১৯৫২ থেকে ১৯৫৬ সালের দিকে। ১৯৬৭ সালে নরওয়ের দূতাবাস স্থাপিত হয়। একই সাথে সিবুতে একটি কনস্যুলেট অফিসও রয়েছে। ফিলিপাইনে নিযুক্ত নরওয়ের রাষ্ট্রদূত হলেন এরিক ফোর্নার।
১৯৮৬ সাল পর্যন্ত লন্ডনে অবস্থিত ফিলিপাইনের দূতাবাসের এক্তিয়ার ছিল নরওয়ের উপর। ১৯৮৬ সালের জুন মাসে সুইডেনের স্টকহোমে অবস্থিত দূতাবাসের নিকট এ এক্তিয়ার হস্তান্তরিত হয়। অধিক সংখ্যক নরওয়েইয়ানের চাপে এবং শক্তি ও সামুদ্রিক খাতে সুযোগ-সুবিধা সৃষ্টির অনুকূল পরিবেশ তৈরির উদ্দেশ্যে ২০০৭ সালের ৩০শে এপ্রিল নরওয়ের অসলোতে ফিলিপাইনের দূতাবাস স্থাপিত হয়।
নিরাপত্তা ক্ষেত্র
নরওয়ে ফিলিপাইনের শান্তিচুক্তির সাথে যুক্ত, যার মধ্যে মোরো এবং সাম্প্রদায়িক বিদ্রোহ অন্তর্ভুক্ত রয়েছে। নরওয়ে জিপিএইচ-এমআইএলএফ শান্তি প্রক্রিয়ার আন্তর্জাতিক পর্যবেক্ষণ দলের সদস্য। জিপিএইচ-সিপিপি-এনপিএ-এনডিএফ শান্তি প্রক্রিয়ার অন্তর্ভুক্ত তৃতীয় উপদেষ্টা রাষ্ট্র।
বাণিজ্যিক সম্পর্ক
নরওয়ের প্রধানমন্ত্রী জেন্স স্টোল্টেনবার্গ এবং রাষ্ট্রপতি বেনিঙ্গো তৃতীয় অ্যাকুইনো ভিয়েতনামের লাওসে সাক্ষাৎ করেন, যেখানে স্টোল্টেনবার্গ আর্কটিক খোলা হলে নরওয়ের সাথে ফিলিপাইনের দ্বিপাক্ষিক বাণিজ্যের সম্ভাবনার দ্বারও খুলে যাবে তিনি জানান। তখন আম, কলা সহ বিভিন্ন দ্রব্য এশীয় দেশ থেকে আমদানি করা যাবে।
ফিলিপাইন্স নরওয়ে বিজনেস কাউন্সিল (পিএনবিসি) ফিলিপাইন ও নরওয়ের বাণিজ্যিক সম্প্রদায়কে এক করেছে। এই সংস্থা ৪৫টিরও বেশি কোম্পানি ও প্রতিষ্ঠানকে একত্র করতে পেরেছে। নরওয়ে দূতাবাস এর প্রতিষ্ঠাতা সদস্য ছিল এবং বর্তমান কাউন্সিলের সভায় প্রতিনিধিত্ব করছে।
অধিবাসী
ফিলিপাইনে প্রায় ৩,০০০ নরওয়েইয়ান বসবাস করছেন, যারা ব্যবসা, দাতব্য কাজে অংশগ্রহণ করছেন কিংবা পরিবারের সাথে বসবাস করছে। আর নরওয়েতে রয়েছে ১৮,০০০ ফিলিপিনো।
মালদ্বীপের মন্ত্রিসভা
মালদ্বীপের মন্ত্রিসভা (ދިވެހިރާއްޖޭގެ ވަޒީރުންގެ މަޖިލިސް) হচ্ছে মালদ্বীপ প্রজাতন্ত্রের সর্বোচ্চ প্রশাসনিক শাখা; যা রাষ্ট্রপতি, উপ-রাষ্ট্রপতি, এ্যটোর্নি জেনারেল এবং মন্ত্রিদের সমন্বয়ে গঠিত হয়। রাষ্ট্রপতি মন্ত্রিসভার প্রধান।
নোবেলিয়াম
থাম্ব|উপাদানটির নামকরণ করা হয়েছে [[আলফ্রেদ নোবেল|আলফ্রেড নোবেলে র নামে।]] নোবেলিয়াম (ইংরেজি: Nobelium) পর্যায় সারণীর ১০২তম মৌলিক পদার্থ। নোবেলিয়াম এর আণবিক সংকেত No।
হারাবো তোকে
হারাবো তোকে নিয়ে ২০১৬ সালে মুক্তিপ্রাপ্ত রোমান্টিক ধাচের ঢালিউড চলচ্চিত্র শিকারী একটি বাংলা গান।  ইন্দ্রদীপ দাশগুপ্ত রচিত এবং প্রসেন এর সুরে গানটিতে কণ্ঠ দিয়েছেন শান। মিউজিক ভিডিওতে ঠোট মিলিয়েছেন বাংলাদেশের সুপারস্টার শাকিব খান এবং কলকাতার চিত্রনায়িকা শ্রাবন্তী চট্টোপাধ্যায়।
মুক্তিলাভ এবং প্রতিক্রিয়া
শিকারী চলচ্চিত্রটির ১ম গান হিসেবে হারাবো তোকে নিয়ে বাংলাদেশে (জাজ মিউজিক) এবং ভারতে (এসকে মিউজিক) এর ব্যানারে ১৬ই জুন ২০১৬ তারিখে মুক্তি দেওয়া হয়। ভারতীয় সংগীতশিল্পী শান গানটিতে কণ্ঠ দিয়েছেন। গানটিতে ঠোট মিলিয়েছেন শাকিব খান এবং শ্রাবন্তী চট্টোপাধ্যায় এবং গানটি লন্ডনে চিত্রায়িত করা হয়। ভিডিওটি ইউটিউবে ব্যাপকভাবে সাড়া পায় এবং মাত্র ৩৬ ঘণ্টার মধ্যে ২ মিলিয়ন (২০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের থেকে এবং সমালোচকদের নিকট থেকে প্রশংসা লাভ করে।
আরো দেখুন
• #চুম্মা
• #বেবী জান
• #লাল লিপস্টিক
• #ময়না ধুম